**DĖL LĖŠŲ SKYRIMO**

2019 m. rugpjūčio 7 d. Nr. DĮV-636

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.2 papunkčiais ir atsižvelgdamas į Šilalės sutrikusios psichikos žmonių globos bendrijos pirmininkės 2019 m. gegužės 28 d. prašymą „Dėl lėšų skyrimo vasaros stovyklai Šventojoje nuo 2019-07-15 iki 2019-07-19“, LPS „Bočiai“ Šilalės rajono bendrijos pirmininko 2019 m. gegužės 13 d. prašymą ir 2019 m. birželio 18 d. prašymą, Šilalės sporto klubo „Adijus“ vadovės 2019 m. birželio 5 d. prašymą „Dėl paramos dalyvavimui konkurse „Summer Talent League“, Palentinio kaimo bendruomenės pirmininko 2019 m. gegužės 29 d. prašymą „Dėl lėšų skyrimo“, VšĮ „Mažų miestelių krepšinio lyga“ direktoriaus 2019 m. birželio 6 d. prašymą „Dėl paramos skyrimo“, Šilalės r. Kvėdarnos Kazimiero Jauniaus gimnazijos direktorės 2019 m. gegužės 9 d. prašymą Nr. D2-4.2-119 „Dėl paramos skyrimo“, Šilalės rajono savivaldybės kultūros centro direktorės 2019 m. birželio 18 d. prašymą Nr. SD-292-(1.13) „Dėl lėšų skyrimo“, Č. S. (duomenys neskelbtini), gyv. Pajūrio mstl., Šilalės rajono savivaldybėje, 2019 m. liepos 1 d. prašymą „Dėl papildomų dokumentų pateikimo“, Lietuvos politinių kalinių ir tremtinių sąjungos Šilalės filialo tarybos pirmininko pavaduotojo 2019 m. liepos 8 d. prašymą „Dėl lėšų skyrimo“, Jomantų kaimo bendruomenės pirmininkės 2019 m. liepos 23 d. prašymą, Kaimų bendruomenės „Saulietekis“ pirmininkės 2019 m. liepos 9 d. prašymą, Varsėdžių kaimo bendruomenės pirmininkės 2019 m. liepos 23 d. prašymą „Dėl Šv. Roko atlaidų šventinio koncerto organizavimo“, Šilalės automobilių sporto klubo „Šilalė“ pirmininko 2019 m. liepos 5 d. prašymą ir Obelyno bendruomenės centro pirmininkės 2019 m. birželio 18 d. prašymą „Dėl asociacijos steigimo lėšų skyrimo“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 7 038,77 Eur;

1.1. Šilalės sutrikusios psichikos žmonių globos bendrijai – 400,0 Eur (padengti Šilalės rajono bendrijos narių, dalyvaujančių savarankiško gyvenimo įgūdžių ugdymo stovykloje Šventojoje, išlaidų dalį);

1.2. LPS „Bočiai“ Šilalės rajono bendrijai – 1 107,41 Eur (padengti Šilalės rajono „Bočių“ bendrijos kelionių transporto išlaidas: į Lietuvos senjorų dainų ir šokių šventę Vilniuje – 812,29 Eur; į Žemaitijos zonos dainų ir šokių šventę Rusnėje – 295,12 Eur);

1.3. Šilalės sporto klubui „Adijus“ – 600,0 Eur (padengti Šilalės šokio studijos „Salto“ dalyvavimo 2019 m. birželio 16–22 d. Ispanijoje vykusiame III tarptautiniame jaunųjų atlikėjų konkurse-festivalyje „Summer Talent League“, išlaidų dalį);

1.4. Palentinio kaimo bendruomenei – 150,0 Eur (padengti autobuso nuomos išlaidų dalį);

1.5. VšĮ „Mažų miestelių krepšinio lyga“ – 300,0 Eur (prisidėti prie organizuojamo Mažų miestelių krepšinio lygos 3x3 čempionato, kuris vyko 2019 m. rugpjūčio 4 d. Šilalėje, išlaidų);

1.6. Šilalės r. Kvėdarnos Kazimiero Jauniaus gimnazijai – 400,0 Eur (padengti Kvėdarnos Kazimiero Jauniaus gimnazijos stadione organizuojamų Lietuvos veteranų lengvosios atletikos varžybų išlaidų dalį);

1.7. Šilalės rajono savivaldybės kultūros centrui – 700,0 Eur (padengti Šilalės krašto mišraus choro dalyvavimo 2019 m. birželio 20–25 d. tarptautiniame chorų festivalyje „Alta Pusteria“ Italijoje išlaidų dalį);

1.8. Č. S. (duomenys neskelbtini), gyv. Pajūrio mstl., Šilalės rajono savivaldybėje – 900,0 Eur (kompensuoti Kaltinėnų mstl. kapinėse audros metu sudaužyto paminklo remonto darbus);

1.9. Lietuvos politinių kalinių ir tremtinių sąjungos Šilalės filialo tarybai – 500,0 Eur (prisidėti prie atminimo lentos, kurioje bus įamžintos kovotojų už Lietuvos nepriklausomybę pavardės);

1.10. Jomantų kaimo bendruomenei – 300,0 Eur (padengti organizuojamos bendruomenės sporto šventės išlaidų dalį);

1.11. Kaimų bendruomenei „Saulietekis“ – 300,0 Eur (padengti kaimų ir žvejų šventės „Pagauk Auksinę žuvelę“, kuri vyko 2019 m. liepos 27 d., išlaidų dalį);

1.12. Varsėdžių kaimo bendruomenei – 200,0 Eur (padengti Šv. Roko atlaidams skirto koncerto išlaidas);

1.13. Šilalės rajono automobilių sporto klubui „Šilalė“ – 1 000,0 Eur (padengti sporto klubo veiklos išlaidų dalį);

1.14. Obelyno bendruomenės centrui – 181,36 Eur (padengti asociacijos steigimo išlaidas).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl 1.1–1.14 papunkčiuose (išskyrus 1.8 papunktį) išvardytų lėšų panaudojimo.

3. P a v e d u Šilalės rajono savivaldybės administracijos Buhalterinės apskaitos skyriui pervesti nurodytas lėšas į 1.8 papunktyje įvardyto pareiškėjo prašyme nurodytą sąskaitą.

4. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (Herkaus Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius